Likumprojekts

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Papildināt piecpadsmito nodaļu ar 204.21 un 204.22 pantu šādā redakcijā:

"**204.21 pants. Nelabvēlīgu seku radīšana trauksmes cēlējam vai viņa radiniekam**

Par nelabvēlīgu seku radīšanu trauksmes cēlējam vai viņa radiniekam –

uzliek naudas sodu fiziskajām personām no trīsdesmit līdz septiņsimt *euro*, amatpersonām – no četrdesmit līdz septiņsimt *euro*, bet juridiskām personām – no septiņdesmit līdz četrpadsmit tūkstoš *euro*.

**204.22 pants. Nepatiesu ziņu sniegšana, izmantojot trauksmes celšanas ziņojumu**

Par nepatiesu ziņu sniegšanu, izmantojot trauksmes celšanas ziņojumu, –

uzliek naudas sodu no trīsdesmit līdz septiņsimt *euro*."

2. Aizstāt 214. panta pirmajā daļā vārdus un skaitli "un 204.15 panta pirmajā daļā" ar skaitļiem un vārdiem "204.15 panta pirmajā daļā, 204.21 pantā (izņemot lietas par pārkāpumiem darba tiesisko attiecību jomā) un 204.22 pantā".

3. Aizstāt 215.3 panta pirmajā daļā vārdus un skaitli "un 204.17 pantā (par pārkāpumiem darba tiesisko attiecību jomā)" ar skaitļiem un vārdiem "204.17 pantā (par pārkāpumiem darba tiesisko attiecību jomā) un 204.21 pantā (par pārkāpumiem darba tiesisko attiecību jomā)".

Ministru prezidents

A. K. Kariņš

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_J. Citskovskis

179